Z A P I S N I K

Sa 13. sjednice Općinskog vijeća Općine Starigrad održane dana 29. svibnja 2023. godine s početkom u 11:30 sati u vijećnici Općine Starigrad.

Prisutni vijećnici/ce: Marko Marasović, Marijan Čavić, Maja Milovac, Višeslav Jure Dokoza, Ana Marija Krapić, Dragan Bucić, Višnja Vukić, Jole Petričević

Odsutni vijećnici/ce: Marina Vukić

Ostali prisustvovali: načelnik Marin Čavić i voditeljice odsjeka Anita Milovac i Marija Jukić kao zapisničar

Utvrđivanje kvoruma: predsjednik je otvorio 13. sjednicu, konstatira da je na sjednici prisutno 8 od 9 vijećnika, odsutna je vijećnica Marina Vukić. Uz poziv je dostavljen prijedlog dnevnog reda, te je dostavljen prijedlog za nadopunu dnevnog reda (el.poštom) -Višeslav Jure Dokoza: poništenje nezakonito izdanih potvrda tvrtki Alfa Koić j.d.o.o. od 06.06.2022. godine te od 17.06.2022. godine. Predsjednik je prijedlog za dopunu dnevnog reda stavio na glasovanje, te isti nije prihvaćen (2 glasa Za, 5 Protiv i 1 Suzdržan).

Predsjednik daje prijedlog Dnevnog reda na raspravu i glasovanje, te je usvojen većinom glasova - 7 glasova Za i 1 Protiv.

Za sjednicu je utvrđen slijedeći:

DNEVNI RED

1. Usvajanje zapisnika sa 12. sjednice Općinskog vijeća Općine Starigrad
2. Aktualno
3. II. izmjene i dopuna Proračuna za 2023. godinu
4. I. izmjene i dopune Programa javnih potreba u školstvu, predškolskom odgoju i naobrazbi u 2023. godini
5. I. Izmjene i dopune Programa građenja komunalne infrastrukture za 2023. godinu
6. I. izmjene i dopune Programa javnih potreba u sportu za 2023. godinu
7. Odluka o raspodjeli rezultata i načinu korištenja viška prihoda iz 2022. godine
8. Prethodna suglasnost na I. rebalans Financijskog plana Dječjeg vrtića „Osmjeh“ za 2023. godinu
9. Prehodna suglasnost na I. izmjene i dopune Pravilnika o unutarnjem ustrojstvu i načinu rada Dječjeg vrtića „Osmjeh“
10. Suglasnost na Pravilnik o upisu i mjerilima upisa djece u Dječji vrtić „Osmjeh“
11. Odluka o utvrđivanju naknade članovima Općinskog vijeća Općine Starigrad
12. I. Izmjene Odluke o imenovanju Odbora za imenovanje ulica i trgova Općine Starigrad
13. II. Izmjene Odluke o imenovanju Odbora za dodjelu javnih priznanja Općine Starigrad
14. II. Izmjene Odluke o izboru i sastavu Komisije za izbor i imenovanje
15. Odluka o radovima na uređenju Središnjeg obalnog pojasa naselja Starigrad Paklenica – 2. podfaza
16. Odluka – proširenje mjesnog groblja i izgradnja mrtvačnice u Selinama – 2. faza
17. Zamolbe

**Ad.1). Usvajanje zapisnika sa 12. sjednice Općinskog vijeća Općine Starigrad**

Zapisnik sa prethodne sjednice stavljen je na primjedbe, te je potvrđen većinom glasova – 7 glasova Za i 1 Protiv.

**Ad.2). Aktualno**

Uvodno izlaganje podnio je načelnik: u tijeku su radovi na interpretacijskom centru mora, radovi na društvenom domu su gotovi čeka se priključak struje, u tijeku je geodetska izmjera, radovi na nogostupu su pri kraju, što se tiče problematike odvoza otpada u razgovoru sa Čistoćom utvrđeno je da ne postoji mogućnost odvoza 3 puta tjedno već je ponuđeno kompromisno rješenje odnosno odvoz subotom za pojedine subjekte. Vijećnica Maja Milovac je postavila pitanje vezano za odvoz otpada. Vijećnik Višeslav Jure Dokoza postavio je pitanje vezano za radni odnos vijećnice Ane Marije Krapić i njenog supruga, vezano za glasovanje za povrat blagdana Velike Gospe za Dan općine, vezano za izdavanje građevinskih dozvola, vezano za potpis dokumentacije koja se odnosi na radove na Novom groblju, vezano sa ravnateljicu dječjeg vrtića Osmjeh i za procjenu vrijednosti radova na obalnom pojasu, vezano za potvrde tvrtki Alfa Koić jdoo. Jole Petričević: pitanje vezano za vodoopskrbu zapadnog dijela općine, vezano za radni odnos zaposlenice Marije Jukić. Načelnik je odgovorio na pitanja vijećnika. Predsjednik je odgovorio na pitanja koja su njemu upućena.

U 12:30 sati zatvorena je točka dnevnog reda.

**Ad.3). II. izmjene i dopuna Proračuna za 2023. godinu**

Uvodno izlaganje podnio je načelnik: ove izmjene i dopune Proračuna sastavljaju se radi usklađivanja prihoda i rashoda Proračuna sa ostvarenjem u tekućoj proračunskoj godini te usklađivanju planiranih projekata sa postignutim cijenama temeljem Zakona o javnoj nabavi i planiranog ostvarenja do kraja godine sukladno dinamici radova, te rasporeda rezultata poslovanja. Na predložene II. izmjene i dopune zaprimljena su 2 amandmana, predsjednik daje riječ načelniku, načelnik pojašnjava amandmane i predlaže da su odbiju:

* **1. Amandman:** Stavka 83. Religijske i druge službe zajednice za koju je predviđen iznos od 31.854,00 EUR povećanje na 250.000,00 EUR
* **2. Amandman:** Financiranje utrke u slavu blagdana Velike Gospe sredstva u iznosu od 7.000,00 EUR – program 0101, javne potrebe u sportu, tekuće donacije u sportu iznos od 105.500,00 EUR uvećati za 7.000,00 EUR

Predsjednik daje amandmane na glasovanje i predlaže da se odbiju:

Općinsko vijeće je većinom glasova – 7 glasova Za i 1 Protiv odbilo Amandman 1 i Amandman 2.

Predsjednik daje prijedlog II. izmjena i dopuna Proračuna za 2023. na raspravu i na glasovanje.

Općinsko vijeće Općine Starigrad, većinom je glasova – 7 glasova Za i 1 Protiv, donijelo

**Odluku**

o II. izmjenama i dopuna proračuna za 2023. godinu

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

*Predsjednik nakon nekoliko upozorenja oduzima riječ vijećniku Višeslavu Juri Dokoza.*

**Ad.4).** **I. izmjene i dopune Programa javnih potreba u školstvu, predškolskom odgoju i naobrazbi u 2023. godini**

Uvodno izlaganje podnio je predsjednik, izmjene i dopune programa su sastavni dio II. izmjena i dopuna Proračuna koje su usvojene. Daje odluku na raspravu i usvajanje.

Općinsko vijeće Općine Starigrad, jednoglasno je, bez rasprave – 7 glasova Za, donijelo

**I. Izmjene i dopune**

Programa javnih potreba u školstvu, predškolskom odgoju i naobrazbi Općine Starigrad u 2023. godini

*Program čini sastavni dio Zapisnika.*

**Ad.5). I. izmjene i dopune Programa građenja komunalne infrastrukture na području Općine Starigrad za 2023. godinu**

Uvodno izlaganje podnio je predsjednik, izmjene i dopune programa su sastavni dio II. izmjena i dopuna Proračuna koje su usvojene. Daje odluku na raspravu i usvajanje.

Općinsko vijeće Općine Starigrad, jednoglasno je, bez rasprave – 7 glasova Za, donijelo

**I. izmjene i dopune**

Programa građenja komunalne infrastrukture na području Općine Starigrad za 2023. godinu

*Program čini sastavni dio Zapisnika.*

**Ad.6). I. izmjene i dopune Programa javnih potreba u sportu za 2023. godinu**

Uvodno izlaganje podnio je predsjednik, izmjene i dopune programa su sastavni dio II. izmjena i dopuna Proračuna koje su usvojene. Daje odluku na raspravu i usvajanje.

Općinsko vijeće Općine Starigrad, jednoglasno je, bez rasprave – 7 glasova Za, donijelo

**I. izmjene i dopune**

Programa javnih potreba u sportu za 2023. godinu

*Program čini sastavni dio Zapisnika.*

*U 12:36 sati sjednica se prekida na 10 minuta zbog ometanja rada od strane vijećnika Višeslava Jure Dokoza*

*U 12:42 sati sjednica nastavlja sa radom*

**Ad.7). Odluka o raspodjeli rezultata i načinu korištenja viška prihoda iz 2022. godine**

Uvodno izlaganje podnio je načelnik, odlukom se utvrđuje namjena i raspodjela ostvarenog viška prihoda iskazanog na osnovnim računima podskupine 922.

Općinsko vijeće Općine Starigrad, jednoglasno je, bez rasprave – 7 glasova Za, donijelo

**Odluku**

o raspodjeli rezultata i načinu korištenja viška prihoda iz 2022. godine

*Odluka čini sastavni dio Zapisnika.*

**Ad.8). Prethodna suglasnost na I. rebalans Financijskog plana Dječjeg vrtića „Osmjeh“ za 2023. godinu**

Uvodno izlaganje podnio je načelnik, Upravno vijeće uputilo je prijedlog I. rebalansa financijskog plana dv Osmjeh za 2023. godinu na suglasnost Općinskom vijeću.

Općinsko vijeće Općine Starigrad, jednoglasno je – 7 glasova Za, izdalo

**Prethodnu suglasnost**

na I. rebalans Financijskog plana Dječjeg vrtića „Osmjeh“ za 2023. godinu

*Suglasnost čini sastavni dio Zapisnika*

*U raspravi je sudjelovao: Jole Petričević*

**Ad.9). Prethodna suglasnost na I. izmjene i dopune Pravilnika o unutarnjem ustrojstvu i načinu rada Dječjeg vrtića „Osmjeh**“

Uvodno izlaganje podnio je načelnik, Upravno vijeće DV Osmjeh uputilo je I. izmjene i dopune Pravilnika o unutarnjem ustrojstvu i načinu rada DV Osmjeh na prethodnu suglasnost Općinskom vijeću, dodavanje radnog mjesta domar/ložač.

Općinsko vijeće Općine Starigrad, jednoglasno je, bez rasprave – 7 glasova Za, izdalo

**Prethodnu suglasnost**

na I. izmjene i dopune Pravilnika o unutarnjem ustrojstvu i načinu rada Dječjeg vrtića „Osmjeh“

*Suglasnost čini sastavni dio Zapisnika*

**Ad.10) Suglasnost na Pravilnik o upisu i mjerilima upisa djece u Dječji vrtić „Osmjeh“**

Uvodno izlaganje podnio je načelnik, Upravno vijeće DV Osmjeh uputilo je prijedlog Pravilnika o upisu i mjerilima upis djece u Dječji vrtić Osmjeh na suglasnost Općinskom vijeću, Pravilnikom se detaljnije uređuje postupak upisa, potrebna dokumentacija, rokovi i ovlasti.

Općinsko vijeće Općine Starigrad, jednoglasno je – 7 glasova Za, izdalo

**Suglasnost**

na Pravilnik o upisu i mjerilima upisa djece u Dječji vrtić Osmjeh

*Suglasnost čini sastavni dio Zapisnika*

*U raspravi je sudjelovao: Jole Petričević*

**Ad.11). Odluka o utvrđivanju naknade članovima Općinskog vijeća Općine Starigrad**

Uvodno izlaganje podnio je načelnik, zakonom je utvrđena visina naknade troškova za rad članova predstavničkog tijela, a određuje se u neto iznosu tako da ukupna godišnja naknada ne smije iznositi više od propisanih iznosa. Uvođenjem eura potrebno je kunske iznose naknada konvertirati u eure.

Općinsko vijeće Općine Starigrad, jednoglasno je bez rasprave – 7 glasova Za, donijelo

**Odluku**

o utvrđivanju naknade članovima Općinskog vijeća Općine Starigrad

*Odluka čini sastavni dio Zapisnika*

***Ad.12).* I. Izmjene Odluke o imenovanju Odbora za imenovanje ulica i trgova Općine Starigrad**

Uvodno izlaganje podnio je predsjednik, za člana Odbora za imenovanje ulica i trgova umjesto Ante Jukić predlaže se Dragan Bucić, ostali članovi ostaju isti.

Općinsko vijeće Općine Starigrad, jednoglasno je bez rasprave – 7 glasova Za, donijelo

**Odluku**

o I. izmjenama Odluke o imenovanju Odbora za imenovanja ulica i trgova Općine Starigrad

**Ad.13). II. Izmjene Odluke o imenovanju Odbora za dodjelu javnih priznanja Općine Starigrad**

Uvodno izlaganje podnio je predsjednik, za člana Odbora za dodjelu javnih priznanja Općine Starigrad umjesto Ante Jukića predlaže se Dragan Bucić, ostali članovi ostaju isti.

Općinsko vijeće Općine Starigrad, jednoglasno je bez rasprave – 7 glasova Za, donijelo

**Odluku**

o II. izmjenama Odluke o imenovanju Odbora za dodjelu javnih priznanja Općine Starigrad

**Ad.14). II. Izmjene Odluke o izboru i sastavu Komisije za izbor i imenovanje**

Uvodno izlaganje podnio je predsjednik, za člana Odbora za dodjelu javnih priznanja Općine Starigrad umjesto Ante Jukića predlaže se Dragan Bucić, ostali članovi ostaju isti.

Općinsko vijeće Općine Starigrad, jednoglasno je bez rasprave – 7 glasova Za, donijelo

**Odluku**

o II. izmjenama Odluke o izboru i sastavu Komisije za izbor i imenovanje

**Ad.15). Odluka o radovima na uređenju Središnjeg obalnog pojasa naselja Starigrad Paklenica – 2. podfaza**

Uvodno izlaganje podnio je načelnik, radovi su podijeljeni na više faza zbog tehničke i financijske prirode, u planu je II. podfaza za koju je procijenjena vrijednost radova u iznosu od 850.000,00 EUR, te se planira provesti kroz ovu i slijedeću proračunsku godinu. Predlaže se Općinskom vijeću donošenje odluke kako bi se proveo postupak javne nabave.

Općinsko vijeće Općine Starigrad, većinom je glasova – 6 glasova Za, 1 Suzdržan donijelo

**Odluku**

**o radovima na uređenju Središnjeg obalnog pojasa naselja Starigrad Paklenica – 2. podfaza**

*Odluka čini sastavni dio Zapisnika*

*U raspravi su sudjelovali: Jole Petričević i Maja Milovac*

**Ad.16). Odluka – proširenje mjesnog groblja i izgradnja mrtvačnice u Selinama – 2. faza**

Uvodno izlaganje podnio je načelnik, za radove je raspisna javna nabava, te je pristigla jedna ponuda koja je veća od procijenjene vrijednosti, prijedlog da se ponovno raspiše javna nabava.

*Sjednica se prekida 2. put, na 5 minuta, zbog ometanja rada od strane vijećnika Višeslava Jure Dokoza, nakon drugog prekida sjednica se nastavlja u 13:10, prisutno je 7 od 9 vijećnika*

Općinsko vijeće Općine Starigrad, jednoglasno je – 7 glasova Za, donijelo

**Odluku**

o poništenju postupa javne nabave

**Ad.17). Zamolbe**

**Dragan Ključević**: zamolba za otkup dijela k.č. 2779/1 k.o. Starigrad, cca 71 m2, radi zaokruživanja parcele.

Općinsko vijeće Općine Starigrad, jednoglasno je – 7 glasova Za, donijelo

Odluku

o prihvaćanju zamolbe za otkup dijela k.č. 2779/1 k.o. Starigrad

**Jure Bušljeta:** proširivanje i betoniranje puta preko dijela kat. čest. br. 2528 u Slobodini – prijedlog za zamjenu dijela površine koja je pod betoniranim putom za adekvatnu površinu čestice 2425 u vlasništvu općine na proširenju uz donju jugozapadnu stranu uz 2528, a koja se proteže u širini od 11 m.

Prijedlog da se odgodi donošenje odluke, dok se ne provede katastarska izmjera. Prijedlog stavljen na glasovanje, te je Općinsko vijeće Općine Starigrad, jednoglasno je - 7 glasova, donijelo odluku da se odgodi donošenje odluke.

**Boris Gazić:** prijedlog za otkup dijela zemljišta kat.čest. 2236/1 k.o. Tribanj, cca 700-800 m2, prema predloženim skicama 1 (trokut) i 2 (pravokrutnik). Predlaže se odobrenje prijedloga – prema skici 2 (pravokutnik) dio 2236/1 k.o. Tribanj.

Mjesni odbor Tribanj suglasan je sa usvajanjem prijedloga, te je Općinsko vijeće Općine Starigrad, jednoglasno – 7 glasova Za, donijelo

Odluku

o prihvaćanju prijedloga za otkup dijela kat.čest. 2236/1 k.o. Tribanj (skica 2), po procjeni sudskog vještaka i po raspisanom javnom natječaju.

**Josip Kobasić zastupan po odvjetniku Tomislavu Mučnjaku (posjednik k.č. 4194 k.o. Seline):** zahtjev za otkup dijela zk.č.br. 4190 k.o. Seline, cca 148 m2 radi stjecanja pristupa na javni put. Prijedlog da se odbije zamolba, na skici je predložen i otkup dijela ispred susjedne parcele, odnosno 4195 k.o. Seline.

Općinsko vijeće Općine Starigrad, jednoglasno je – 7 glasova Za, donijelo

Odluku

kojom se odbija zamolba Josipa Kobasića za otkup dijela č.br. 4190 k.o. Seline

**TST group d.o.o.:** zamolba za otkup općinskog zemljišta koje graniči sa k.č. 2973 i 2974 k.o. Starigrad. Prijedlog da se prihvati zamolba i odobri otkup prikazan na skici uz dodatno suženje vanjskih linija kako bi ostala veća površina za pristup na put.

Općinsko vijeće Općine Starigrad, jednoglasno je – 7 glasova Za, donijelo

Odluku

o prihvaćanju zamolbe za otkup zemljišta koje graniči sa k.č. 2973 i 2974 k.o. Starigrad

Sjednica je završila sa radom u 13:21

Prijepis zapisnika sačinila Predsjednik Općinskog vijeća

Marija Jukić, mag.admin.publ. Marko Marasović, dipl.ing. građ.